****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2025. február 4.** | **17/2025.** |

***Ügyintéző neve:*** *Dr. Beregszászi Márk*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: A Budaörsi Rendőrkapitány kinevezése*

**Tisztelt Képviselő-testület!**

A Pest Vármegyei Rendőr-főkapitányság vezetője, Lauda Zoltán r. dandártábornok 2025. február 3. napján érkezett levelében azzal kereste meg Solymár Nagyközség Önkormányzatát, hogy a T. Képviselő-testület nyilvánítson véleményt dr. Tomsits Tulipán r. alezredes asszony Budaörsi Rendőrkapitányság rendőrkapitányi kinevezését illetően.

A Rendőr-főkapitányság vezetője dr. Tomsits Tulipán r. alezredes megbízott kapitányságvezető asszonyt kívánja a Pest Vármegyei Rendőr-Főkapitányság Budaörsi Rendőrkapitányság rendőrkapitányság-vezetői beosztásba kinevezni.

A Rendőrségről szóló 1994. évi XXXIV. törvény 8. § (2)-(3) bekezdése szerint:

*„8. § (2) A rendőrkapitányság (…) vezetőjének kinevezését megelőzően a kinevezési jogkör gyakorlója kikéri az illetékességi területen működő települési – Budapesten a fővárosi kerületi – önkormányzatok képviselő-testületének, illetve a fővárosi önkormányzat által közvetlenül igazgatott terület tekintetében a fővárosi önkormányzat közgyűlésének a véleményét. Rendőrfőkapitány esetében a vármegyei (fővárosi) önkormányzat képviselő-testületének véleményét kell kérni. A szükségessé váló felmentésről az illetékes önkormányzatokat – az érintettel történő közléssel egyidejűleg – tájékoztatni kell.*

*(3) Ha a települési önkormányzatok többsége, illetve a vármegyei (fővárosi) önkormányzat a kinevezéssel szemben foglal állást, és a kinevezési jogkör gyakorlója nem állít újabb jelöltet, döntése szakmai indokairól az érintett önkormányzatokat állásfoglalásban tájékoztatja.”*

A vélemény kialakításához a megkeresésben részletesen feltárja a jelölt szakmai életútját (*később kerül megküldésre*).

A fentiekre tekintettel kérem a tisztelt Képviselő-testületet, hogy alkosson véleményt a Budaörsi Rendőrkapitányság kapitányi kinevezését illetően.

|  |  |
| --- | --- |
|  | **Dr. Zlinszky Péter**  polgármester |

**HATÁROZATI JAVASLAT: …/2025-H igen/ nem/ tartózkodott**

A Képviselő-testület támogatja / nem támogatja, hogy a Pest Vármegyei Rendőr-főkapitányság vezetője dr. Tomsits Tulipánt nevezze ki a Budaörsi Rendőrkapitányság rendőrkapitányának.

**Felelős**:

**Határidő:**