****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2025. február 6.** | **21/2025.** |

***Ügyintéző neve:*** *Dr. Beregszászi Márk jegyző*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk*

***Tárgy****:* *Budapest környéki elővárosi közösségi közlekedés ügye – 2025. évi szerződéskötés*

**Tisztelt Képviselő-testület!**

1. **Előzmények**

A T. Képviselő-testület 139/2017. (X. 25.) önkormányzati határozatával döntött a 64-es buszcsalád, valamint a 218-as járat helyi személyszállítási közszolgáltatások elővárosi személyszállítási szolgáltatásokkal történő ellátásáról (finanszírozás, szerződéskötés). E döntést követően 2020-ban és 2021-ben az Innovációs és Technológiai Minisztériummal kötött megállapodással (28/2020. (III. 26.) sz. határozat és 58/2021. (VI.30.) sz. határozat) meghosszabbítottuk. Ezt követően az Innovációs és Technológiai Minisztérium (a továbbiakban „ITM”) immár kétoldalú megállapodás keretében a korábbi feltételekkel egyezően javasolta meghosszabbítani a mellékelt megállapodás aláírásával.

Ezt követően a fővárosi agglomerációs önkormányzatok vezetői több sikeres tárgyalást követően azonos műszaki tartalom és járatsűrűség mellett jelentősen csökkenő önkormányzati költséghányadról állapodtak meg az illetékes minisztériummal.

A Képviselő-testület az 1/2022. (I.26.) önkormányzati határozatban döntött a 2022.01.01-2022.12.31. közötti, majd a 94/2023. (IX.27.) számú határozattal a 2023.01.01-2023.12.31. közötti időintervallumban történő szerződéskötésre.

A 2024-es naptári évre az Építési és Közlekedési Minisztérium az Önkormányzat által fizetendő költségtérítési hozzájárulást a 2023. évre vonatkozó költségtérítési hozzájárulás összegének a KSH által nyilvánosságra hozott 17,6 %-os inflációs rátával emelt összegében határozta meg, évi 14.830.000.- Ft összegben.

1. **2025. évi szerződéskötés**

**2025. évre vonatkozóan az Építési és Közlekedési Minisztérium megküldte a tervezetet, amely a 2024. évi önkormányzati hozzájárulás a KSH által nyilvánosságra hozott 3,7 %-os inflációs rátával emelt összegében határozza meg, évi 15 378 710.- Ft összegben.**

A 2025. évi költségvetésben a fenti költségvetési hozzájárulást az infláció mértékével növelten terveztünk, így a fedezet rendelkezésre áll.

A fentiek figyelembevételével javaslom, hogy a T. Képviselő-testület támogassa a mellékelt megállapodás 2025. december 31-ig történő megkötését az ÉKM-mel.

|  |  |
| --- | --- |
|  | **Dr. Zlinszky Péter**  Polgármester |

**HATÁROZATI JAVASLAT: …/2025-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy felhatalmazza a polgármestert arra, hogy 2025. január 1. napjától 2025. december 31. napjáig tartó megállapodást az Építési és Közlekedési Minisztériummal aláírja.

**Felelős**: polgármester

**Határidő:** azonnal